Svjetski kup u biatlonu 1996/1997.
Svjetski kup u biatlonu 1996/97. je dvadeseto po redu takmičenje biatlonaca za Svjetski kup u biatlonu u organizaciji međunarodne biatlonske sportske organizacije UBI (engleski: International Biathlon Union). Sezona je počela 30. novembra 1996. u Lillehammeru u Norveškoj, a završena 16. marta 1994. u Novosibirsku u Rusiji. U ovoj sezoni, takmičenja su održavana po petnaesti put u ženskoj konkurenciji. Takmičenja u muškoj konkurenciji održana su u disciplinama pojedinačno na 20 km, sprint 10 km, potjera 12,5 km, masovni start 15 km, štafeta 4 × 7,5 km i tim 20 km, a u ženskoj pojedinačno na 15 km, sprint 7,5 km, potjera 10 km, masovni start 12,5 km, tim 15 km i štafeta 4 × 7,5 km. Vrhunac takmičenja bilo je Svjetsko prvenstvo u slovačkom Osrblieu, na kojem su održana takmičenja u ženskoj i muškoj konkurenciji. Ukupni pobjednik Svjetskog kupa u muškoj konkurenciji postao je Njemac Sven Fischer, dok je u ženskoj konkurenciji pobijedila Šveđanka Magdalena Forsberg. Od ove sezone zvanično se vode pobjede u pojedinačmim disciplinama (sprint, pojedinačna utrka i potjera) kao i u štafetnim utrkama. Utrka sa masovnim startom trčana je samo jednom i za nju se nije proglašavao ukupni pobjednik.